ই. কে. আবুবকর মুসলিয়ার
ই. কে. আবুবকর মুসলিয়ার একজন শাফেঈ আলিম ও কেরালা, ভারতের একজন সামাজিক নেতা ছিলেন। তার অনুসারীরা তাকে শামসুল উলামা বা আলিমদের মাঝে সূর্য ডাকতেন। তিনি ১৯৫৭-১৯৯৬ সালে অল কেরালা জমিয়তুল উলামা-এর সাধারণ সেক্রেটারি হিসেবে নিযুক্ত ছিলেন। তিনি ১৯১৪ সালে কোযিকোডে, পারামবিলকাডাভুতে জন্মগ্রহণ করেন। কেরালার আলিমদের কাছ থেকে প্রাথমিক শিক্ষার পর তিনি 'আল বাকিয়াতুস সালিহিন কলেজে' উচ্চ শিক্ষায় ভর্তি হন। পরবর্তীতে তিনি জামিয়া নুরিয়া আরবি কলেজে অধ্যক্ষ হিসেবে নিযুক্ত হন। ১৯৯৬ সালের ১৯ আগস্ট তিনি মৃত্যুবরণ করেন।